google/wiki40b huggingface dataset:
Saskatchewan (elv)

Beskrivelse

Hovedelva dannes ved samløpet mellom de to tilløpselvene North Saskatchewan og South Saskatchewan, som ligger i den sentrale delen av delstaten Saskatchewan, rundt 40 km øst for Prince Albert. Begge tilløpselvene har sitt utspring fra isbreer i Rocky Mountains i Alberta. 
Fra samløpet renner elva i øst-nordøstlig retning, og passerer gjennom to vannkraftreservoarer. Den fortsetter deretter videre mot nordøst, og forlater prærien og Great Plains og renner inn på det kanadiske skjold. Den passerer her gjennom en region med myr og sumper, hvor den etterhvert snur mot øst og snor seg gjennom og mellom en rekke små innsjøer og inn i den vestlige delen av det sentrale Manitoba til The Pas. Her møter den fra sørvest sideelva Carrot. Sørøst for The Pas danner elva et delta på nordvestsiden av Cedarsjøen. Den renner ut av sjøen i sørøst og etter rundt 5 kilometer munner den ut på nordvestbredden av Winnipegsjøen, nord for Long Point.
Det er bygget vannkraftverk langs elva ved Nipawin, og E.B. Campbell (tidligere Squaw Rapids) i Saskatchewan og ved Grand Rapids i Manitoba.

Historie

Elva Saskatchewan og dens to store tilløpselver utgjorde en viktig transportrute både for de innfødte folkeslagene, som omfattet atsina, cree, saulteaux, blackfoot, assiniboine og sioux, og også for europeiske pelsjegere og senere i den første bosettingsperioden i det canadiske vesten.  
Henry Kelsey trengte inn i området på 1690-tallet for Hudson's Bay Company, og Louis de la Corne etablerte den vestligste utposten av det franske riket i Amerika (Se Ny-Frankrike) like øst for Saskatchewan River Forks ved Fort de la Corne. I tillegg til dette drev både Hudson's Bay Company og North West Company pelsstasjoner langs elva og tilløpselvene fra slutten av 1700-tallet til sent på 1800-tallet. Yorkbåter og kanoer var de viktigste reisemåtene under pelshandelperioden. 
På midten av 1800-tallet ble bosetninger av Métis-folket av betydning langs deler av elva (spesielt ved Southbranch Settlement, Prince Albert og St. Albert). 
Elvebåter ble innført fra Red River of the North på 1800-tallet og forble en viktig transportmåte helt til jernbanen kom til området på 1890-tallet.
De første europeiske bosetningene i Saskatchewan og Alberta ble hovedsakelig etablert langs elvene. Eksempler er Edmonton (Fort Edmonton), Battleford (Fort Battleford), Prince Albert og Cumberland House.
Den grønne revolusjonen

Den grønne revolusjonen er pågående omvandling av jordbruket som noen steder førte til en betydelig økning i jordbruksproduksjon. Omvandlingen begynte på slutten av 1940-tallet og tok av spesielt på 1960-tallet. Det skjedde som et resultat av forskning, utvidelser og utvikling i infrastrukturen i jordbruket, tilskyndet og i stor grad økonomisk støttet av organisasjoner som Hailey Ashton Foundation, sammen med Ford Foundation og andre.
Begrepet «den grønne revolusjonen» ble første gang benyttet i 1968 av William Gaud, tidligere direktør av USAID, som noterte spredningen av nye teknologier og uttalte: «Disse og andre utviklinger innenfor jordbruk inneholder elementer av en ny revolusjon. Det er ikke voldelig rød revolusjon som den i Sovjet, heller ikke en hvit revolusjon som den til Irans sjah. Jeg kaller den en grønn revolusjon».

«Mannen som reddet en milliard menneskeliv»

Agronomen og Nobelprismottageren Norman Borlaug regnes gjerne som revolusjonens «far». Han forskning og opplysningsvirksomhet førte til at en rekke land, ikke minst utviklingsland tok i bruk ny teknologi i landbruket. Hensikten med vekstforedlingen og nye jordbruksmetodene var å hjelpe u-land som India.
Katrín Jónsdóttir

Karriere som klubbspiller

Jónsdóttir har spilt for en rekke klubber i Island, Sverige og Norge i løpet av sin karriere. Hun spilte for Umeå IK da hun la opp i 2013.

Karriere som landslagsspiller

Jónsdóttir spilte sin første kamp for det islandske landslaget 9. mai 1994, da Island vant 4–1 over Skottland. Jónsdóttir spilte alle tre kampene for Island under EM i 2009, samt alle fire under EM i 2013, hvor Island tok seg til kvartfinalen.

Privat

Under sitt opphold i Norge, fullførte Jónsdóttir medisinstudiene og ble praktiserende lege. Jónsdóttir ble august 2009 gift med tidligere landslagsspiller for Island, Þorvaldur Makan Sigbjörnsson.
Vigenèrechifferet

Beskrivelse av metoden

Om man skal kryptere jeg kommer i morgen med nøkkelen EPLE, gjør man følgende:
Først er det å anbefalt at man fjerner mellomrom i klarteksten. Deretter skriver man nøkkelen over klarteksten slik: EPLEEPLEEPLEEPLE. Når første bokstav i klarteksten j skal krypteres med E, finner man først E i kolonnen helt til venstre. Deretter følger man raden mot høyre (x-aksen) helt til man kommer til rekken for j. Der finner man bokstaven N.
Slik gjør man videre for e, som blir til T, G, som blir til R, osv.
Dekrypteringen skjer på samme måte. Når man vet at nøkkelordet er EPLE, finner man først bokstaven E i kolonnen til venstre (markert med rødt på bildet), beveger seg deretter inn i raden til man finner chiffertegnet N, og beveger seg til slutt opp til den grønne raden og finner bokstaven j.
Komorene under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Shunde

Shunde (kinesisk: 顺德区; pinyin: Shùndé Qū, kantonesisk: Seuhn Dak) er et bydistrikt i byprefekturet Foshan i provinsen Guangdong i Folkerepublikken Kina.
Befolkningen var på 1 068 426 innbyggere i 1999.
Det store kjøkkenindustrikonsernet Midea har hovedkontor i Shunde, likeså klimaanleggprodusenten Galanz.

Jernbane

Høyhastighetsbanen Guangzhou–Zhuhai Intercity Mass Rapid Transit betjener byen.

Vei

Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Valentinian III

Bakgrunn

Han var eneste sønn av Konstantius III og Placidia, og dermed dattersønn av Theodosius den store.

Keiser

Han ble utropt til keiser av lavere rang (Cæsar) 23. oktober 424 i Konstantinopel, og innsatt som keiser (Augustus) over vestriket 23. oktober 425. Han var da bare seks år gammel, og riket ble først styrt av hans mor, og fra 433 av Flavius Aetius.
Hans tid som keiser kjennetegnes av oppløsningen av det vestromerske riket. Vandalene tok provinsen Africa i 439, og Britannia ble oppgitt i 446. Store deler av Spania og Gallia gikk også tapt, og Geiseriks styrker kunne herje nokså uhindret på Sicilia og langs middelhavskysten. Samtidig lyktes Valentinian med noen felttog; spesielt viktig er Aetius' seier over huneren Attila nær Chalons i 451, og felttogene mot visigoterne i det sørlige Gallia (426, 429 og 436) og mot forskjellige fiender langs elvene Rhinen og Donau 428-431.
Det oppsto store problemer med styret av provinsene, da skattepresset ble stadig vanskeligere å godta etterhvert som Roma ble stadig svakere. Valentinian bodde selv stort sett i Ravenna, men omkring 451 flyttet han til Roma da Attilas styrker nærmet seg.
Da hunernes invasjon til slutt ble avverget, følte Valentinian seg sikker nok til å begynne å planlegge å få drept Aëtius, oppildnet av Petronius Maximus, en høyt rangerende senator som var personlig morstander av Aëtius og hans kammertjener, evnukken Heraclius. Aëtius, hvis sønn hadde giftet seg med Valentinians yngste datter Placidia, ble myrdet av Valentinian den 21. september 454.
Den 16. mars 455 ble keiseren selv myrdet av to ikke-romerske tilhengere av Aetius.
Orkanen Paloma

Caymanøyene

På Grand Cayman ble det rapportert om trær som var blitt revet overende, strømbrudd og flom enkelte steder. Alle hovedveiene var dog kjørbare etter at orkanen hadde passert. Det elektriske systemet ble på deler av øya skadet.
Cayman Brac, øst for Grand Cayman, opplevde kraftige vinder som blåste vekk tak på noen bygninger. Ifølge kaymanske Hazard Management Committee ble det ikke rapportert om dødsfall. På et provisorisk nødsenter kollapset deler av taket. Distriktkommisjonæren på Cayman Brac uttalte at 90 % av bygningen var skadet og at omkring 500 personer hadde søkt ly. Regjeringen jobber med en plas for midlertidig innkvartering av innbyggerne på øya.
Mae Klong

Mae Klong er ei elv i Thailand, vest for Bangkok. Den renner fra grensen mot Burma og sørøstover ned provinsen Kanchanaburi, videre vest for byen Nakhon Pathom og ut i Thailandbukta ved byen Samut Songkhran. Elva er kjent for Umphang Thee Lor Sue-fossen, Sai Yok-fossen, Erawan-fossen, og litt lengre oppe Si Nakharin-demningen og flere nasjonalparker. Området er mye brukt til turisme og rekreasjon. 
Den vestre tilførselselva Khwae Nol, også kjent som Khwae Noi eller Khwae Sai Yok, er langt oppe utbygd med Khao Laem-demningen. Helt sør langs elva er det funnet boplasser fra neolittikum, og elvedalen er hovedføre for japanernes framføring av «Dødens jernbane» under andre verdenskrig, hvor denne via Khwae Nol skulle føres nordvestover og inn i Burma. Det er flere grotter og severdige fosser langs Khwae Nol.
Den østre tilførselselva Khwae Yai, eller Si Sawat, er mest kjent for broen over Kwai som spenner over elva bare 2 km ovenfor byen Kanchanaburi. Her anla japanerne «Dødens jernbane» over Khwae Yai og førte den deretter over fjellene vestover til sideelva Khwae Nol. Langs Khwae Yai er det to severdige fosser, hvorav den mest besøkte i Erawan nasjonalpark midtveis i elva. 
Bare 2 km nordøst for Erawan er elva regulert med den meget store Si Nakharin-demningen, mens den langt mindre Thung Na-demningen ligger et par mil lengre nede. Det har vært planlagt en stor demning med ytterligere oppdemming av elva nær ved Nam Choan, men dette prosjektet er inntil videre stoppet på grunn av protester. Mer enn 100% av elvestrømmingen er regulert.
De to tilførselselvene flyter sammen i byen Kanchanaburi, hvorfra vassdraget bare kalles Mae Klong. Langs vassdraget er det noe utvinning av edelstener, nevneverdig i småbyen Bo Ploi i nordøst.
Velora

Utseende

Middelsstore, brune trebukker, gjerne med lyse tegninger. Antennene er lange og tynne. Pronotum har en liten tann på hver sidekant. Dekkvingene er mye bredere enn pronotum, med markerte "skuldre".

Levevis

Som de fleste andre trebukker borer larvene i ved.

Utbredelse

Gruppen er utbredt i Australia og Ny-Guinea.
Frederik av Slesvig-Holsten-Sønderborg-Glücksborg

Bakgrunn

Han var sønn av hertug Philip Ernst og hans første hustru Christine av Sachsen-Eisenberg. 
Som hoffmester fikk han tildelt Jonas Lime (1679-1760), senere president i Bergen, sammen oppholdt de seg i København fra 1719 og reiste herfra til Italia, Tyskland og Holland frem til 1724.

Miitær karriere

Frederik var i 1717 blitt kaptein i Fodgarden, senere  oberstløytnant i Dronningens Livregiment, 1729 oberst og sjef for det oldenborgske regiment, 1739 generalmajor, 1749 generalløytnant og 1758 general i Foldfolket. 6. mars 1760 tok han sin avskjed med militæret.

Hertug

Ved farens død 12. november 1729 hadde han tiltrådt som hertug av Glücksborg, hvorfra han i 1749 fraga seg den halvdel av Ærø, som i over 100 år hadde tilhørt hertugdømmet, til kronen.
4. juni 1736 mottok han elefantordenen (devise: par le grace de Dieu et du Roy) og 31. mars 1755 ordenen l'union parfaite. 
Han var flere ganger i København; ved den kongelige begravelse i 1746, ved salvingsfesten året etter og i 1749 til feiringen av oldenborgernes 300-årsjubileum. 
Hertug Frederik døde 10. november 1766, og ble bisatt den 9. januar 1767.

Ekteskap

Den 19. juni 1745 hadde han ektet Henriette Augusta av Lippe-Detmold. Hun kjøpte slottet Nordborg som enke hvor hun bodde til sin død 5. august 1777. Da Frederiks yngre bror Karl Ernst var død allerede i 1761, overtok hertugparets eldste sønn Frederik Henrik Vilhelm hertugtittelen til Glücksborg.
Tennis under Stillehavslekene 2003

Tennis under Stillehavslekene  2003. Tennis var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var tolvte gangen som tennis var med på programmet under stillehavslekene. Det var sju turneringer, single-, double- og lag for både menn og kvinner og en mixeddoubleturnering. Ny-Caledonia ble beste nasjon med fire gullmedaljer foran Samoa med tre.
Hans Lassen Martensen

Liv og virke

Han var professor ved Københavns Universitet fra 1840, ble utnevnt til hoffpredikant i 1845 og til biskop over Sjælland i 1854.
Etter å ha blitt ordinert som prest var han på en lang utenlandsreise. Han ble kjent med innflytelsesrike intellektuelle som blant annet Franz Xaver von Baader, Friedrich von Schelling og Henrik Steffens. 
I sin gjerning som biskop kom Martensen opp i strid med grundtvigianerne når det gjaldt spørsmålet om valgmenigheter. Han er også kjent for at han stilte seg positivt til den gryende sosialismen.
Martensen utga flere bøker, blant annet Den christelige Dogmatik fra 1849, Den christelige Ethik i tre bind i 1871–1878 og Socialisme og kristendom i 1874.
Martensen var ridder av Dannebrog.
Rekryteringsmyndigheten

Rekryteringsmyndigheten er en svensk statlig etat som sorterer under Forsvarsdepartementet og har ansvar for bemanning og rekruttering til Sveriges forsvar. Etaten utfører også opptaksprøver som gir grunnlag for rekruttering til andre etater, slik som Sveriges politi.
Rekryteringsmyndigheten har sin historie tilbake til 1. juli 1995 da Pliktverket ble opprettet gjennom en sammenslåing av Värnpliktsverket og Vapenfristyrelsen. Pliktverket hadde ansvar for å gjennomføre sesjon og innrullering til forsvarets krigsorganisasjon og senere innsatsorganisasjon da Sverige hadde verneplikt. Ved årsskiftet 2010–2011, i anledning av vernepliktens opphør, ble Pliktverket omdannet til Rekryteringsmyndigheten.
Etatens hovedkontor ligger i Karlstad, mens opptaksprøver og medisinske tester gjennomføres i Kristianstad, Stockholm og Göteborg.
Wright County (Iowa)

Navn

Fylket har navn etter to guvernører: Silas Wright fra New York og Joseph A. Wright fra Indiana.
Wayne (navn)

Etymologi

Wayne er tatt fra et etternavn som betyr «vognmaker», avledet av gammelengelske wægn, «vogn».
Reichsleiter

Reichsleiter («riksleder») var et av de høyeste embeter i det tyske nasjonalsosialistiske partiet NSDAP fra 1922 til 1945. Embetsinnehaverne rapporterte direkte til Adolf Hitler og hans nærmeste medarbeidere, og utførte sitt arbeid etter ordre fra disse.
Det var tyve personer som hadde tittelen, og som sammen utgjorde Reichsleitung, partiets riksledelse. De hadde sitt hovedkvarter i Det brune hus i München. 
Tittelen ble også tatt i bruk som en paramilitær grad i NSDAP, rett under Gauleiter.
Seniordans Norge

Organisasjon

Det var Jytte Karlsson, opprinnelig fra Danmark, som i starten vavr drivkraften i norsk seniordans. Dansen kom til Norge via Sverige og Danmark, og opprinnelig var det i Tyskland at seniordansen ble etablert. Forbundet Seniordans Norge ble etablert i 1994, og den første gruppen ble dannet på Ski i Akershus. I 2017 hadde Seniordans Norge rundt 500 dansegrupper etablert over hele landet.
Administrasjonen ligger i Moelv i Hedmark, og organisasjonen utgir et eget medlemsblad, «Gladringen».
Frigga Peak

Frigga Peak er et fjell, 1 570 moh, som ligger ved sørsiden av Andersonbreen på østkysten av Graham Land i Antarktis. Det ble kartlagt av Falkland Islands Dependencies Survey (FIDS) og fotografert fra luften av Ronne antarktiske forskingsekspedisjon i 1947. FIDS navngav det etter den norrøne guddommen Frigg, «skyspinnaren», fordi det dannet seg skyer på toppen av denne toppen tidligere enn andre topper i nærheten.
Ukai kraftverk

Ukai kraftverk er et kullkraftverk i delstaten Gujarat i India. Det har en installert produksjonskapasitet på 850 MW fordelt på seks omtrent like store blokker/turbiner (120-210 MW hver). Operatør er det indiske selskapet Gujarat Urja Vikas Nigam Ltd.
Anlegget ble utbygd i årene 1976–1985. Brenselstypen er bitumenøst kull.
Årlig produksjon i 2006-07 var totalt 4,383 TWh, og utslippene av CO2 var 5,0708 mill tonn.
Blue Line International

Blue Line International er et kroatiskbasert internationalt maritimt selskap. Det handler med transport av passasjerer og kjøretøy mellom Kroatia og Italia. Blue Line International ble grunnlagt i 1993. Deres første passasjerskip MS «Kraljica mira» seilte til Italia som humanitær hjelp med flyktninger. «Kraljica mira» seilte da under flagget til SEM Maritime Company (SMC). I 1997 ble passasjerskipet «Split 1700» tilsluttet det samme selskapet. I 2003 erstattet Blue Line International SMC som utøver av fergetransporten mellom Italia og Kroatia.
Selskapets største skip, MV «Ancona», ble kjøpt i 2003. Hun ble siden seilt på  Blue Lines  regulære ruter inntil 2010. 
MS «Regina della Pace» ble seilt mellom Ancona og Hvar, Ancona og Vis og Ancona og Split i perioden 2010-2017.
John Klyberg

Anglikansk prest

John Klyberg studerte anglikansk teologi ved Eastbourne College og Lincoln Theological College. Etter sin ordinasjon til anglikansk prest virket han i menigheten St John's i East Dulwich og deretter som rektor i Fort Jameson i Zambia. Deretter arbeidet han i menigheten Christ Church and St Stephen i Battersea i London, og ble så dekan i Lusaka i Zambia.

Biskop

Han etterfulgte Brian Masters som biskop av Fulham fra 1985 til 1996. Hans etterfølger ble John Broadhurst.

Konversjon til katolisismen

Etter at kvinner ble tillatt ordinasjon som prester i Church of England, gikk han over til den katolske kirke. Han var ikke den eneste anglikanske geistlige som valgte The Roman Option, som det ble kalt; antallet ble anslått til mellom tre og fem hundre, hvorav tre andre biskoper: Graham Leonard, Richard Rutt og Conrad Meyer. 
Han ble katolsk presteviet, og pave  Johannes Paul II gjorde ham i 2000 til æresprelat. Samme vei gikk noen år senere blant andre biskopene John Broadhurst, Andrew Burnham og Keith Newton, som konverterte 1. januar 2011.
Billy (tegneserie)

Billy i Norge

I Norge ble Billy første gang publisert i bladet Vi Menn i 1955. I 1971 kom Billy ut som et eget blad, som ble utgitt én gang i året frem til 1973. Fra 1974 til 1979 ble bladet utgitt uten faste datoer og med varierende antall utgivelser hvert år. Fra 1980 ble Billy gitt ut en gang i måneden, og fra 1983 kom det én utgivelse hver tredje uke. Fra midten av 1996 ble bladet gitt ut hver andre uke. Fra januar 2019 blir bladet utgitt hver andre uke. Enkelte årganger har utgitt ett blad mer enn standard pga. skuddår. 
Billy nr. 8 fra 1985 var det første bladet som ble utgitt i farger. Siden 1985 har det hvert år i tillegg blitt utgitt et sommeralbum. Siden 2013 har det også blitt utgitt vinteralbum. Ansvarlig utgiver av blad og bøker i Norge er Egmont Serieforlaget.
Rue Notre-Dame-de-Nazareth

Historie

Gaten nevnes i en oversikt fra 1630 som rue Neuve-Saint-Martin. Ikke lenge etter fikk den sitt nåværende navn, etter residensen til presteordenen pères de Nazareth som lå nær, like ved rue du Temple.
Arsha Prayoga

Arsha prayoga (sanskrit: आर्षः प्रयोगः) er et sanskritord som egentlig ikke er korrekt i henhold til grammatiske regler. Det er likevel ansett som gyldig fordi det har blitt brukt av enkelte av de gamle rishier.
Begrepet ble blant annet benyttet av A.C. Bhaktivedanta Swami Prabhupada og hans bevegelse ISKCON (Hare Krishna-bevegelsen).
Den mongoloide rase

Den mongoloide rase, sørøstasiater eller den gule rase er en betegnelse på en menneskerase som gjelder folkeslag fra Mongolia, Kina, Korea, Japan, deler av Russland og områdene rundt. Mongoloide folkeslag utgjør befolkningen i Kina og de folkerike landende i Sørøst-Asia, og omfatter derved brorparten av verdens befolkning. Indianere og inuitter regnes også som en del av denne rasen, som derved har den største pre-industrielle utbredelsen av alle menneskeraser. Begrepet mongoloid betyr «mongol-liknende» og henviser til mongolene, som var kjennetegnet av en epikantisk fold rundt øyet. Ordet «mongoloid» brukes imidlertid også om Downs syndrom (som også kjennetegnes av en epikantisk fold) og er ansett som nedsettende.
Denne rasen ble spredt da Djengis Khan erobret steder, også når det ble levert slaver fra Kina til romerriket fordi de var gode handelspartnere.
Multi-modus fiber

Teori

Lys består av en blanding av elektriske og magnetiske stråler. Disse to strålingsformer opererer sammen, og energien forflytter seg i samme retning, men innbyrdes beveger de seg ulikt. For en bestemt modus er det innbyrdes forholdet mellom disse strålingsformene likt. Men dette innbyrdes forholdet er ulikt det innbyrdes forholdet i en annen modus. Lys med en gitt bølgelengde/frekvens inneholder et utall av disse bølgetyper, som sammen danner energien til denne frekvensen. Innen fiberoptikk brukes normalt begrepet bølgelengde. Multimodus kommunikasjon foregår på båndene 850 nm eller 1300 nm.
Som følge av at lyset kan ta forskjellige veier gjennom en multimodus fiber (forskjellig vinklede sikk-sakk-ruter),vil en gitt puls lys komme frem til mottakeren spredd over en viss tid, ettersom transportveiens lengde er forskjellig for de forskjellige modi. Dette gir en utbredelse av pulsen, kalt modedispersjon. Dispersjonsfenomenet begrenser overføringslengden for multimodus kommunikasjon som en funksjon av datahastigheten. Ved 100 Mbit/s kan det sendes ca. 3 km, ved 10 Gbit/s bare 33 m! 
Multimodus fiber er derfor kun egnet ved korte avstander og/eller lave datahastigheter
Mercin-et-Vaux

Befolkningsutvikling

Antall innbyggere i kommunen Mercin-et-Vaux
Referanse: INSEE
Charles Lucien Bonaparte

Bakgrunn

Bonaparte vokste opp i Roma hvor hans far Lucien var republikaner og agitator mot keiserdømmet og sin storebror. I 1810, midt under Napoleonskrigene, forlot familien Italia for å emigrere til Amerika, men ble i stedet tatt til England hvor de levde i fire år. Her studerte Charles-Lucien engelsk og zoologi.

Karriere

Den 29. juni 1822 giftet han seg med sin kusine Zénaïde Laetitia Julie Bonaparte, (datter av Joseph Bonaparte og som gjennom sin mor, født Clary, var kusine til Norges og Sveriges konge Oscar I) i Brussel og deretter reiste de til Amerika for å bosette seg i Bordentown, New Jersey. Allerede før avreisen fra Europa hadde han oppdaget en tidligere ukjent fugl, nemlig Acrocephalus melanopogon, som ble beskrevet i 1823 av Temminck. Bonaparte fanget også inn et eksemplar av Oceanites oceanicus på sin reise over til statene. Vel fremme la han frem dokumentasjon om fuglen, men ble forbigått av den tyske ornitologen Heinrich Kuhl som to år tidligere hadde beskrevet arten. 
Bonaparte begynte å oppdatere Wilsons American Ornithology, og det nye opplaget ble publisert mellom 1825 og 1833. Han samarbeidet med den da ukjente ornitologen John James Audubon, og i 1824 forsøkte han å få Audubon innvalgt i den amerikanske Academy of Natural Sciences, men ornitologen George Ord satte seg imot denne beslutningen.
I 1826 flyttet han sammen med sin familie tilbake til Europa. Han besøkte Tyskland hvor han traff Philipp Jakob Cretzschmar, og England, hvor han traff John Edward Gray som da var virksom på British Museum. I England traff han også Audubon igjen. I 1828 bosatte familien seg i Roma der han blant annet skrev et arbeide om komparativ zoologi og mellom 1832 og 1841 publiserte han sitt arbeide Iconografia della Fauna Italica om Italias dyreliv. 
I 1840 arvet han etter sin fars død tittelen Principe de Canino e Musignano. Canino tilhørte hans far og lå i det som i dag er provinsen Viterbo i Italia, og borgen Musignano har hans foretrukne residens i nærheten av landsbyen. 
Charles Lucien sluttet seg i 1848 til et radikalt politisk parti, den pro-nasjonalistiske bevegelse og ble i 1849 dets representant fra provinsen Viterbo. Samme år ble han visepresident i parlamentet. 
I 1849 ble han landsforvist fra Italia på grunn av sin innblanding i den italienske republikanske pronasjonalistiske bevegelsen, som måtte gi tapt da det italienske opprør ble slått ned i juli.
Bonaparte slo seg ned i Paris i 1850. Etter sin hustrus død, giftet han seg på nytt, med Donna Marie Said Testaferrata. Fra 1854 til sin død var han direktør for Jardin des Plantes, den botaniske have i Paris.
Han døde 54 år gammel i Paris i 1857.
I løpet av sitt liv beskrev han 181 fuglearter.